Diari Oficial de la Generalitat Valenciana


Sumari del DOGV 10166, del 13-12-2024 (2024/13643)

RESOLUCIÓ de 27 de novembre de 2024, d’autorització de la retenció de crèdit corresponent a la delegació de l’exercici de determinades funcions de la direcció general de Qualitat i Educació Ambiental en el Consell de Cambres Oficials de Comerç, Indústria i Navegació de la Comunitat Valenciana per a l’exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10706

Data del DOGV
:   13-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13388

CVE
:   BXBX-B-6580-94879

Data del document
:   27-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

La Resolució de 24 d'abril de 2014, de la Direcció General de Qualitat Ambiental [2014/5528] (DOGV 7301, 23.06.2014), refon i actualitza la delegació en el Consell de cambres oficials de comerç, indústria, servicis i navegació de la Comunitat Valenciana de determinades funcions que són competència de la Direcció General de Qualitat i Educació Ambiental.

D'acord amb l'apartat octau de la resolució esmentada, anualment es publicarà en el *Diari Oficial de la Generalitat Valenciana*  l'import destinat a l'exercici de les funcions que es deleguen i, si és el cas, els preus unitaris aplicables en relació amb estes funcions, sempre que romanga vigent la delegació i existisca consignació pressupostària adequada i suficient en el corresponent exercici econòmic.

Les funcions objecte de delegació en el Consell de cambres oficials de comerç, indústria, servicis i navegació de la Comunitat Valenciana es concreten en les matèries següents:

– Estudis de minimització de residus perillosos (plans de prevenció i reducció de residus perillosos)

– Plans empresarials de prevenció d'envasos i residus d'envasos i informes de seguiment dels plans aprovats

– Declaració anual d'envasos i residus d'envasos

– Introducció de dades de les memòries anuals de residus no perillosos presentades (excepte les relatives a estacions de transferència de residus urbans, plantes de tractament de residus urbans, plantes de tractament de poda i jardí, plantes de tractament de residus de construcció i demolició, abocadors controlats, ecoparcs o punts nets i plantes d'envasos lleugers)

– Notificacions prèvies de trasllat de residus perillosos i residus no perillosos destinats a ser eliminats, excepte les que corresponen a residus domèstics (capítol 20 de l'annex 2 de l'orde MAM/304/2002 del 8 de febrer). En virtut del que s'ha exposat,

RESOLC

*Primer*

Modificar l’apartat huité, paràgraf segon, de la Resolució de 24 d’abril de 2014, de la Direcció General de Qualitat Ambiental per la qual es refon i actualitza la delegació en el Consell de Cambres Oficials de Comerç, Indústria, Serveis i Navegació de la Comunitat Valenciana de determinades funcions competència de la referida direcció general, quant a l’import unitari corresponent a l’exercici de les funcions relatives als documents que a continuació s’indiquen:

Memòries anuals de residus no perillosos presentades (excepte les relatives a estacions de transferència de residus urbans, plantes de tractament de residus urbans, plantes de tractament de poda i jardí, plantes de tractament de residus de construcció i demolició, abocadors controlats, ecoparcs o punts nets i plantes d’envasos lleugers): 80 euros.

*Segon*

Autoritzar el gasto i disposar el crèdit prèviament retingut, corresponent a la delegació de l'exercici de determinades funcions de la Direcció General de Qualitat i Educació Ambiental en el Consell de cambres oficials de comerç, indústria, servicis i navegació de la Comunitat Valenciana en l'exercici 2024, amb càrrec a l'aplicació pressupostària T52857673.442B00.2 dels pressupostos de la Generalitat per a 2024, per import de cent quinze mil euros (115.000,00 euros).

Contra la present resolució, que no posa fi a la via administrativa, es podrà interposar un recurs d'alçada davant de la Secretaria Autonòmica de la Conselleria de Medi Ambient, Infraestructures i Territori, en el termini d'un mes des de l'endemà de la publicació en el *Diari Oficial de la Generalitat Valenciana*, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 27 de novembre de 2024

Jorge Blanco Coll

Director general de Qualitat i Educació Ambiental